Seaside Cottage met twee slaapkamers! - HomeAway
2,2 km van het centrum van Negril
Ingediend 23 jan. 2016
Ingediend 7 jun. 2015
Rates include taxes, daily housekeeping, free Wi-Fi. Rates are based on double occupancy. Christmas/New Year's: special rates may apply. Face of Namibia om die draai - Events - Erongo
Saturday, February 29th, 2020 07:31:46
’n Unieke ekspo wil armoede bekamp deur vroue te leer om onafhanklik te wees.
04 February 2020 | Events
Mary Shikongo, stigter; “Ons het al meer as 15 vroue gehelp om hul ondernemings te registreer.”
Mary Shikongo, die stigter van Face of Namibia. Foto Leandrea Louw
Hierdie jaar se Face of Namibia-ekspo vind vanaf 31 Maart tot 5 April voor die Kuisebmond-stadion plaas.
Dit is die vyfde skou van sy soort en vir die eerste keer sedert sy ontstaan gaan die ekspo, wat kwesbare lede van die gemeenskap wil help, oor ses in plaas van drie dae strek.
Face of Namibia is in 2010 gestig en was aanvanklik ’n skoonheidskompetisie. Intussen is dit omskep in ’n platform vir die ontwikkeling van vroue en die bevordering van ontluikende entrepreneurs.
Stigter Mary Shikongo sê haar visie is om verandering in die lewens van vroue te bewerkstellig deur hulle te bemagtig.
“Ons doelwit is om armoede die stryd aan te sê. Ons wil in die toekoms ’n rehabilitasiesentrum vir dwelmverslaafdes asook ’n beroepsentrum oprig in die streek, waar ons vroue kan help om toegang tot formele onderwys te bekom.”
Face of Namibia deel ook kennis oor die voorkoming van tienerswangerskappe en MIV/vigs, asook inligting oor veilige seks en geslagsgeweld.
“Ons gee elke jaar tien gratis stalletjies weg aan kwesbare vroue wat direk deur geslagsgeweld geraak is en wat handgemaakte produkte verkoop. Ons het al meer as 15 vroue gehelp om hul ondernemings te registreer. Hierdie jaar wil ons dieselfde doen, asook drie ekstra stalletjies aan onderskeidelik ’n kerk, ’n skool en ’n liefdadigheidsorganisasie beskikbaar stel.”
By die ekspo kan lede van die gemeenskap met maatskaplike werkers en ander organisasies gesels wat hul dienste gratis aanbied. Organisasies wat deelneem, sluit in die Namibia Planned Parenthood Association (NAPPA), die ministerie van gesondheid en maatskaplike dienste, JPHIEGO vir gratis besprekings oor besnydenis vir mans en die Namibia Adult Literacy-program.
Uitstallers kom van oral oor Namibië en elders.
Die ekspo bring die gemeenskap byeen en bespreek sakegeleenthede vir die jeug en entrepreneurs.
Die adjunkminister van armoede-uitwissing en maatskaplike welsyn, me. Aino Kapewangolo, het tydens die bekendstelling van vanjaar se ekspo gesê die oorlog teen talle maatskaplike euwels kan net gewen word as uiterste armoede uitgewis word.
“Die armoedesituasie in baie ontwikkelende lande is uniek; die meerderheid van ons bevolking word daagliks deur armoede gekonfronteer. Hulle het meestal niks te ete nie,” het sy gesê.
Kapewangolo het onderwys en werkskepping as volhoubare maniere uitgesonder om armoede uit te wis.
“Om armoede uit te roei en ongelykheid aan te spreek, verg ’n weldeurdagte benadering sodat ons nie diegene wat in armoede leef agterlaat nie. Namate ons nader kom aan die bereiking van Visie 2030, moet ons ’n balans vind met ’n geïndustrialiseerde land en die massas ophef wat in armoede leef.”
Sy glo dat so ’n balans deur ’n robuuste en volhoubare stelsel van maatskaplike toelaes bereik kan word. Sy het ontluikende entrepreneurs aangemoedig om kreatief te wees as hulle hul sake-idees ontwikkel.
“Dit is net deur innoverende en kreatiewe denke wat ’n mens instaat gestel word om ander te oortref en ’n krag te word om mee rekening te hou.”
14 hours ago | Events